**OZNÁMENIE O VYHLÁSENÍ VÝBEROVÉHO KONANIA**

Mesto Žilina na základe ustanovenia § 4 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovenia § 5 zákona NR SR č. 552/2003 Z. z. o výkone práce vo verejnom záujme v znení neskorších predpisov vyhlasuje

**výberové konanie**

na obsadenie pracovného miesta:

* ***riaditeľka Materskej školy, Puškinova 3A, 010 01 Žilina,***

**Požiadavky**:

* kvalifikačné predpoklady pre príslušný druh a typ školy v zmysle zákona MŠ SR č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a v zmysle vyhlášky MŠVVaŠ SR č. 1/2020 o kvalifikačných predpokladoch pedagogických zamestnancov a odborných zamestnancov,
* prvá atestácia podľa zákona MŠ SR č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
* najmenej päť rokov pedagogickej činnosti ku dňu uskutočnenia výberového konania, práca s počítačom (internet, word, excel),
* občianska a morálna bezúhonnosť,
* znalosť legislatívy,
* riadiace a organizačné schopnosti.

**Doklady požadované k prihláške na výberové konanie:**

* písomná žiadosť o zaradenie do výberového konania,
* overené doklady o vzdelaní,
* profesijný štruktúrovaný životopis,
* návrh koncepcie rozvoja materskej školy (cca 4 strany),
* preukázanie zdravotnej spôsobilosti pre výkon funkcie,
* potvrdenie o dĺžke pedagogickej činnosti,
* čestné prehlásenie uchádzača o bezúhonnosti podľa § 15 ods. 1 zákona č. 138/2019,
* súhlas uchádzača so spracovaním jeho osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

Výška a zloženie funkčného platu bude stanovená a oznámená podľa zákona č. 553/2003 Z. Z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Písomnú žiadosť a požadované doklady zaslať alebo osobne odovzdať v podateľni:**

Mestský úrad Žilina – OŠKŠCRaMR – oddelenie školstva a mládeže, Námestie obetí komunizmu 1, 011 31 Žilina

Obálku viditeľne označiť heslom: „Výberové konanie MŠ, Puškinova 3A, 010 01 Žilina - neotvárať!“

Termín uzávierky prihlášok je **11. november 2020 o 12.00 hod.**

Termín výberového konania bude prihláseným uchádzačom, ktorí spĺňajú požadované predpoklady, oznámený písomne.

Vyhlasovateľ si vyhradzuje právo nezaradiť do výberového konania uchádzačov, ktorí nespĺňajú podmienky výberového konania.

V Žiline dňa 21.10. 2020